text: আইডিএলসি ফাইন্যান্স লিমিটেড, পূর্বে ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড (আইডিএলসি) নামে পরিচিত, বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ১৯৮৫ সালে লিজিং কোম্পানি হিসেবে প্রতিষ্ঠিত হয় এবং ২০১২ সালে থেকে আর্থিক কোম্পানি হিসেবে কার্যক্রম পরিচালনা করে আসছে। প্রতিষ্ঠানটির প্রধান কার্যালয় ঢাকার গুলশানে অবস্থিত।
  
  ইতিহাস 
  আইডিএলসি ফিনান্স লিমিটেড ১৯৮৫ সালে বিশ্বব্যাংকের ইন্টারন্যাশনাল ফাইন্যান্স কর্পোরেশন(আইএফসি), জার্মান বিনিয়োগ ও উন্নয়ন সংস্থা, দক্ষিণ কোরিয়ার কোকমিন ব্যাংক এবং কোরিয়ান ডেভেলপমেন্ট লিজিং কর্পোরেশন, সিটি ব্যাংক লিমিটেড, আইপিডিসি বাংলাদেশ লিমিটেডে এবং সাধারণ বীমা কর্পোরেশন-এর সহযোগিতায় ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড (আইডিএলসি) নামে  প্রতিষ্ঠিত হয়। পরবর্তীতে ২০০৯ সালে স্থানীয় স্পনসররা সমুদয় বিদেশী শেয়ারহোল্ডিং কিনে নেয়। ১৯৯২ সালে এটি ঢাকা স্টক এক্সচেঞ্জ-এ তালিকাভুক্ত হয়। ১৯৯৫ সালে এটি আর্থিক প্রতিষ্ঠান আইন, ১৯৯৩-এর অধীনে আর্থিক প্রতিষ্ঠান হিসাবে লাইসেন্স প্রাপ্ত হয়। ১৯৯৬ সালে  চট্টগ্রাম স্টক এক্সচেঞ্জ-এ তালিকাভুক্ত হয়।
  
  পরিচালনা 
  প্রতিষ্ঠানটি ১২ সদস্যের একটি পরিচালনা পর্ষদ ও ১৬ সদস্যের পরিচালনা কমিটি দ্বারা পরিচালিত হয়। এছাড়াও একটি নির্বাহী কমিটি ও একটি অডিট কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান আজিজ আল মাহমুদ এবং প্রধান নির্বাহী কর্মকর্তা ও ব্যবস্থাপনা পরিচালক আরিফ খান।
  
  শাখা কার্যালয়সমূহ 
  আইডিএলসি ফাইন্যান্স লিমিটেডের মোট ৩০ টি শাখা রয়েছে। শাখা কার্যালয়সমূহের তালিকা নিচে দেয়া হল-
  
  পণ্য এবং সেবাসমূহ 
  আইডিএলসি ফাইন্যান্সের বিভিন্ন আর্থিক পণ্য ও সেবাসমূহের তালিকা নিচে দেয়া হল-
  
  লোন/ঋণ সেবা 
  
   আইডিএলসি কর্পোরেট লোন- কর্পোরেট ফাইন্যান্স, স্ট্রাকচার্ড ফাইন্যান্স;
   আইডিএলসি ভোক্তা লোন- গাড়ি লোন, বাড়ি লোন, ব্যক্তিগত লোন;
   আইডিএলসি এসএমই লোন- ছোট ব্যবসায় লোন, সরবরাহকারী ফাইন্যান্স, মিডিয়াম ব্যবসায় লোন।
  
  আমানত পণ্য/সেবা 
  
   নমনীয় আমানত
   নিয়মিত উপার্জনকারী প্যাকেজ
   অগ্রাধিকার আমানত
  
  অধীনস্থ কোম্পানীসমূহ 
  
   আইডিএলসি সিকিউরিটিজ লিমিটেড
   আইডিএলসি ইনভেস্টমেন্ট লিমিটেড
   আইডিএলসি অ্যাসেট ম্যানেজমেন্ট লিমিটেড
  
  আরও দেখুন
  
   বাংলাদেশের আর্থিক সেবাদানকারী কোম্পানিসমূহের তালিকা
  
  তথ্যসূত্র
  
  বহিঃসংযোগ 
   
  
  বিষয়শ্রেণী:বাংলাদেশের আর্থিক সেবাদানকারী কোম্পানি
  বিষয়শ্রেণী:১৯৮৫-এ প্রতিষ্ঠিত আর্থিক সেবাদানকারী কোম্পানি
  বিষয়শ্রেণী:১৯৮৫-এ বাংলাদেশে প্রতিষ্ঠিত
title: আইডিএলসি ফাইন্যান্স লিমিটেড